« عیسی بن محمد قُرطی » آدیندا بیر قوجا کیشی کی دوخسان یاشی واریدی حکایت ائدیر:
ایل لرین بیرینده اؤز أکینه جه ک یئریمده قوهون ایله خیار أکمیشدیم. بیردن بیره چوخلو چَکیرتگه ( ملخ ) زه میمه یوگوروب هر نه بیتمیشدی یئییب آرادان آپاردیلار. اونا گؤره من چوخ پوزغونلاشدیم.
گونلرین بیر گونو ائله همان زه می ده بیر بوجاقدا اوتورموشدوم ، بیردن بیره گؤزوم امام موسی بن جعفر (ع) حضرتلری نین موبارک و ایشیقلی جمالینا ساتاشدی ، او حضرتین احترامینا آیاغا قالخدیم. حضرت منی قاباقلاییب سلام وئردی ، سونرا بویوردو: حالین نئجه دیر؟ وضعین نه جور دور؟
عرض ائتدیم: چَکیرتگه لر ( ملخ لر ) یوگوردولر و بوتون أکدیک لریمی و وار یوخومی آرادان آپاردیلار.
بویوردو: نه قده ر خسارت ده ییبدیر؟
عرض اتدیم: چَکدیگیم کورلوقدان ساوای، یوز ییرمی دینار .
بویوردو: اگر یوز أللی دینار سنه وئریلسه ، قانع اولارسان؟
عرض ائتدیم: دوعا بویورون تانری چوخالتماق لوطفون و برکتین منه باغیشلاسین.
حضرت دوعا بویوردو سونرا یولا دوشدو.
آنجاق من أکیب بیچین ایشیمه باش قاتدیم حاصیل واختی او حضرتین دوعاسی نین گوجونه ، اون مین دینار دان چوخ الیمه چاتدی.
قایناق: کشف الغمّه :
ج ۳، ص ۱۰، بحار الانوارالا نوار:
ج ۴۸، ص ۲۹، ح ۱
چئویره ن: الف. عظیمی بیلوردی
اولین نفری باشید که نظر میدهید!
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ara_Arab ace_Arab pes_Arab pes_Arab